Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: 2 Lásd a gépkocsik környezetvédelmi felülvizsgálatáról és ellenőrzéséről szóló 18/1991. (XII. 18.) KHVM rendeletet.
Paragraph Index: 521

3. A forgalomba helyezés előtti és az időszakos vizsgálat ügyrendje 3.1. A forgalomba helyezés előtti és az időszakos vizsgálatra jelentkezés 3.1.1. A területi közlekedési felügyelet a jármű tulajdonosának (üzembentartójának vagy képviselőjének) a kérelmére folytatja le a forgalomba helyezés előtti, valamint az időszakos vizsgálatot. 3.1.2. A területi közlekedési felügyelet, illetőleg az a szervezet, amely a forgalomba helyezés előtti és az időszakos vizsgálat tárgyi feltételeit biztosítja, köteles — a körülmények által indokolt mértékben és módon — vizsgálni és dokumentálni a képviselő képviseleti jogosultságát. 3.1.3. A képviseleti jogosultságot igazoló iratot vagy másolatát a vizsgaanyaghoz csatolni kell, illetőleg a képviselő azonosítását lehetővé tevő adatokat (név, személyi igazolvány száma) rögzíteni kell a jármű vizsgálatához kapcsolódóan — a területi közlekedési felügyeletnél vagy a vizsgáló állomáson — irattározott dokumentumokon. 3.1.4. A forgalomba helyezés előtti, illetőleg az időszakos vizsgálat a jármű tulajdonosára egyébként irányadó általános illetékességi szabálytól függetlenül, a jármű kategóriája, illetőleg gyártmánya tekintetében feljogosított vizsgáló állomáson, illetőleg területi közlekedési felügyeletnél lefolytatható. 3.1.5. A kijelölt vizsgáló állomáson időszakos vizsgálatra állítható járművek körét (kategóriáját, gyártmányát) a vizsgáló állomáson rendelkezésre álló személyi és tárgyi feltételek, a vevőszolgálati képviseleti jogosultság, illetőleg a kijelölésre kiírt pályázatban meghatározottak alapján kell meghatározni és a kijelölésben rögzíteni. 1999/35. szám 3.2. A forgalomba helyezés előtti és időszakos vizsgálat ügymenete és a bizonylatok kezelése 3.2.1. A vizsgáló állomás — a vizsgabiztos tevékenységének megkezdése előtt — a vizsgálatra állított és a meghatározott esetekben „Tanúsítvány”-nyal ellátott jármű adatait a — Közlekedési Főfelügyelet által e célra rendelkezésre bocsátott — számítógépes program segítségével rögzíti. 3.2.2. A vizsgabiztos részére a tevékenységének megkezdése előtt át kell adni a vizsgára állított járművek okmányait, a vizsgadíj befizetésének igazolását, a „Tanúsítvány”-t és az előzetes vizsgálat során készült mérési eredmények dokumentumait (mérési bizonylatok, jegyzőkönyv). 3.2.3. A vizsgáztatási idő alatt a vizsgáló állomás üzemeltetője köteles biztosítani:

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes